Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako gaurkotasun handiko galdera, automobilgintza-sektoreko enpresak eta lanpostuak mantentze aldera Nafarroako Gobernuak dituen ekimenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen José Javier Esparza Abaurrea jaunak gaurkotasun handiko honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Zer ekimen gauzatuko ditu zure gobernuak automobilgintza-sektoreko enpresak eta enplegua mantentzen laguntzeko, kontuan hartuta sektorea ibilgailu elektrikorantz eraldatzeko prozesuan dagoela?

Iruñean, 2022ko urriaren 20an

Foru parlamentaria: José Javier Esparza Abaurrea